
Бүген Татарстанда Aurus автомобильләрен серияләп җыю буенча җитештерү мәйданчыгында эретеп ябыштыру һәм буяу цехларында Россия сәнәгать һәм сәүдә министры Денис Мантуров, «Ростех» дәүләт корпорациясе генераль директоры Сергей Чемезов һәм башка рәсми затлар булды.

Исегезгә төшерәбез, бүген «Алабуга» махсус икътисадый зона территориясендә (Татарстан Республикасы Алабуга муниципаль районы) Aurus Senat автомобильләрен серияле җитештерүне эшләтеп җибәрү тантанасы булды.

Видеоконференцэлемтә режимында эшләтеп җибәрү тантанасында Россия Федерациясе Президенты Владимир Путин катнашты.

Яңа автомобильләр җитештерү өчен комплектлау җиһазлары белән тәэмин итүчеләрнең 70%ка якыны-Россия компанияләре. Россия Президенты Владимир Путин билгеләп үткәнчә, локальләштерү дәрәҗәсе 80 процентка кадәр җиткерелергә тиеш. Бүгенге көндә бу якынча 53 процент.

Aurus Senat автомобильләрен серияле җитештерүне эшләтеп җибәрү тантанасыннан соң Денис Мантуров һәм Рөстәм Миңнеханов массакүләм мәгълүмат чаралары вәкилләре сорауларына җавап бирделәр.

Татарстан Республикасы Президенты Рөстәм Миңнеханов «Аурус» проектыннан Татарстанның нинди икътисадый нәтиҗә көтүе турындагы сорауга җавап бирде.

"Эффект бар инде – ил президенты безне әлеге әһәмиятле вакыйга белән котлады. Татарстан Республикасы - автомобильле республика, безнең «КАМАЗ» автомобиле - дөньяда иң яхшыларның берсе. Минемчә, "Аурус" ның зур перспективалары бар, бу - заманча автомобиль. Һәм бүген - бу әле башы гына. Зур дәвамы булачак. "Аурус" платформасында төрле эшләнмәләр күп булачак. Һәм, әлбәттә, Татарстан компонентлар белән тәэмин итүчеләр өчен бу шулай ук яхшы мөмкинлек. Эш урыннары да, янәшәдә генә уку үзәге дә бар, әгәр дә сез аны күрмәгәнсез икән, мин сезне чакырам!», - диде Рөстәм Миңнеханов журналистларга.

Аерым алганда, Денис Мантуров билгеләп үткәнчә, Татарстан - автомобиль генә түгел, вертолет, авиация республикасы да. Ул хәбәр иткәнчә, «Аурус» бренды белән Коллаборация буенча беренче партнерлык предприятиесе нәкъ менә Казан вертолет заводы булды.

Россия компанияләре белән бергә проектта көнбатыш компанияләре, Көньяк Корея компанияләре дә катнашты, диде Денис Мантуров. ИТ-продукт белән бәйле бөтен цикл, анда эшли һәм шуның хисабына предприятие идарә итә торган бөтен софт, шулай ук технологик җиһаз җитештерүчеләр Россиянеке булган.

«Алга таба үсеш өлешендә без елына 5 мең берәмлеккә чыгарга планлаштырабыз, моның өчен вакыт кирәк булачак. Агымдагы елга килгәндә, без якынча 300-350 берәмлек җитештерелгән автомобильләр, төрле комплектацияләр, шул исәптән «Алабуга» да җитештерелгән автомобильләр белән тәэмин итү күләменә чыгарга ниятлибез", - диде Мантуров.

«Аурус» ның «яшел», экологик модель җитештерү планнарында бармы, дигән сорауга җавап биреп, Денис Мантуров болай диде: Әгәр экология турында сөйләсәк, җитештерүне башлап җибәрергә кирәк. «Бу эш белән хөкүмәт күптән шөгыльләнә инде, һәм беренче этап-иң яхшы, арзан технологияләр эшләү. Автомобиль секторына килгәндә, "Аурус" бүгенге көндә - һәм бу сүз сүзе түгел - водородлы лаборатория үрнәгенә ия булган бердәнбер компания. Һәм безнең бүген бу лаборатория үрнәге белән танышу мөмкинлеге булачак».
Денис Мантуров һәм Рөстәм Миңнеханов Aurus автомобильләрен серияләп җитештерү мәйданчыгында эретеп ябыштыру һәм буяу цехларында булдылар